
ŠAKIŲ RAJONO SAVIVALDYBĖS TARYBA

SPRENDIMAS

DĖL LEIDIMO ATLIKTI NUOMOJAMŲ NEGYVENAMŲJŲ PATALPŲ, ESANČIŲ ŠAKIUOSE, V. KUDIRKOS G. 104, PAPRASTĄJĮ REMONTĄ
2013 m. balandžio 25 d. Nr. T-135
Šakiai


Rajono savivaldybės taryba, vadovaudamasi Lietuvos Respublikos vietos savivaldos įstatymo (Žin., 1994, Nr. 55-1049; 2008, Nr. 113-4290) 16 straipsnio 2 dalies 26 ir 30 punktais, 48 straipsnio 2 dalimi ir Valstybės ir savivaldybių turto valdymo, naudojimo ir disponavimo juo įstatymo (Žin., 1998, Nr. 54-1492; 2002, Nr. 60-2412) 11 straipsnio 1 dalimi bei atsižvelgdama į UAB „Gulbelė“ 2013 m. kovo 27 d. prašymą, nusprendžia:


1. Leisti uždarajai akcinei bendrovei „Gulbelė“, teisės aktų nustatyta tvarka parengus ir suderinus projektą, savo lėšomis atlikti pagal nuomos sutartį naudojamo turto – Šakių rajono savivaldybei nuosavybės teise priklausančių negyvenamųjų patalpų (Nekilnojamojo daikto kadastrinių matavimų byloje Nr. 84/159 pastatas pažymėtas 1B2/p, pastato unikalus Nr. 8493-6001-9017, patalpų indeksai – 1-1, 1-2, 1-3, 1-7, 1-8, bendras plotas 120,60 kv. m), esančių Šakiuose, V. Kudirkos g. 104, paprastojo remonto darbų užsakovo funkcijas ir dalyje parduotuvės patalpų įrengti vaistinę.   

2. Įgalioti uždarąją akcinę bendrovę „Gulbelė“ atlikti negyvenamųjų patalpų, esančių Šakiuose, V. Kudirkos g. 104, kadastrinių matavimų tikslinimą.
Savivaldybės meras 

